સુરાખાચરને થયું આ કેવા તપસ્વી છે તે જોઈએ ! ખીસ્સામાંથી રૂપિયો કાઢ્યો ને બોલ્યા, ‘‘આ તપસ્વી કેવા મજાના બેઠા છે. મને ભેટ દેવી છે. પણ કેમ દેવી એ કોઈને જોતો નથી. આંખો ખોલતા નથી. બાજુમાં રાખું તો કોઈક ઉપાડી જાય, કપડાં કોઈ પહેર્યાં નથી. જો કપડું હોય તો તેના છેડે બાંધી દઉં.’’ તપસ્વીને થયું, ભેટ હાથમાંથી જશે. તેથી મોઢું ખોલ્યું, સુરાખાચરે ધૂળની ચપટી ભરીને મોઢામાં નાખી દીધી. ને બાવો જાગ્યો, મગજ છટક્યો. છે કોણ ? એને જીવતો ન મૂકું, મંડ્યો ગાળો દેવા ને જેમ તેમ બોલવા.